
VISUOTINIO NARIŲ SUSIRINKIMO ORGANIZAVIMO BENDRAISIAIS BIULETENIAIS BALSAVIMO TVARKA
1. Ši Pareigūnų kredito unijos (toliau – KU) visuotinio narių susirinkimo organizavimo bendraisiais balsavimo biuleteniais (toliau – Tvarka) reglamentuoja KU visuotinių narių susirinkimų (toliau – Susirinkimas) organizavimo išankstinio balsavimo bendraisiais balsavimo biuleteniais bei elektroninių ryšių priemonėmis tvarką. 
2. KU nario balsavimas  iš anksto raštu užpildant pateikiant bendrąjį balsavimo biuletenį yra įskaitomas į Susirinkimo kvorumą ir balsavimo rezultatus. Susirinkimo metu, jeigu toks rengiamas, skelbiami balsavimo konkrečiu darbotvarkės klausimu rezultatai, pagarsinami jau įtraukus visus balsus, kurie buvo gauti kartu su bendraisiais balsavimo biuleteniais. Pakartotiniame susirinkime galioja neįvykusio susirinkimo bendrieji balsavimo biuleteniai.
Reikalavimai bendrajam balsavimo biuleteniui
3. Pavyzdinė bendrojo balsavimo biuletenio forma yra tvirtinama KU valdybos. Narių pateikti bendrieji balsavimo biuleteniai, kurie neatitinka KU valdybos patvirtintos bendrojo balsavimo biuletenio formos, yra nepriimami, o jame išreikšta nario valios išraiška – negaliojanti. 

4. Bendrajame balsavimo biuletenyje privalo būti įvardinta bent jau ši informacija ir duomenys:

a. Informacija apie šaukiamą Susirinkimą (laikas, vieta, data, Susirinkimo sušaukimo būdas);

b. Instrukcija tinkamam bendrojo balsavimo biuletenio pildymui (nurodant, kad valia turi būti išreikšta balsuojant „UŽ“ arba „PRIEŠ“);
c. KU nario vardas, pavardė, gimimo data;

d. visų iki bendrojo balsavimo biuletenio išsiuntimo dienos pasiūlytų sprendimų projektai. Jie turi būti suformuluoti taip, kad narys galėtų balsuoti už ar prieš sprendimo projektą;
e. kandidatai į visuotinio narių susirinkimo renkamų kredito unijos organų narius, kitas pareigybes. Kandidatai turi būti nurodyti taip, kad narys galėtų pažymėti, už kurį kandidatą balsuoja;

f. Pateikiama kontaktinė informacija, kuria narys galėtų kreiptis, jam kilus neaiškumų. 

5. Visi KU išduodami bendrieji balsavimo biuleteniai privalo būti sunumeruoti, jiems turi būti suteikiamas serijos numeris.
Balsavimo tvarka
6. Išankstinis balsavimas bendraisiais balsavimo biuleteniais pradedamas po Susirinkimo darbotvarkės sprendimo projektų parengimo, bet ne vėliau kaip likus 10 kalendorinių dienų iki Susirinkimo. 
7. Bendrieji balsavimo biuleteniai KU nariams yra pristatomi gavus KU nario laisvos formos prašymą raštu, telefonu, elektroniniu paštu ar kitomis elektroninio ryšio priemonėmis. KU pasirenka vieną, ar kelis iš žemiau nurodytų bendrojo balsavimo biuletenio, pristatymo būdų:

a. Išsiunčiant nariui registruotą laišką (N.B. tokiu atveju, bendrasis balsavimo biuletenis turėtų būti pasirašomas ranka);

b. Išsiunčiant nariui el. laišku, jo nurodytu el. paštu;

c. Išsiunčiant nariui pranešimą per eKreda sistemą;
d. Įteikiant balsavimo biuletenį nariui asmeniškai pasirašytinai.

8. Visi bendrieji balsavimo biuleteniai, pagal jiems suteiktus serijos numerius, yra registruojami bendrųjų balsavimo biuletenių registre (priedas Nr. 1). Vienam KU nariui yra išduodamas vienas bendrasis balsavimo biuletenis. 

9. Tuo atveju, jeigu balsavimas yra vykdomas ne nario asmeniškai, o jo įgalioto atstovo, toks narys, privalo pateikti KU raštu sudaryto notarinio įgaliojimo originalą, siunčiant registruotu paštu adresu: Birželio 23-osios g. 15, Vilnius, Lietuvos Respublika, arba nario ar kito jam atstovauti teisę turinčio asmens kvalifikuotu elektroniniu parašu pasirašytą notarinio įgaliojimo nuorašą (rekomenduojama pasirašyti vienoje iš šių platformų: www.gosign.lt, www.dokobit.lt, https://adoc.archyvai.lt/eais-lpp/app/).Toks pasirašytas įgaliojimas, turi būti siunčiamas elektroniniu paštu info@pareigunuunija.lt. Pažymima, kad vienas atstovas negali balsuoti daugiau kaip už tris narius. 
10. Užpildytas balsavimo biuletenis, nario yra persiunčiamas analogiška priemone, kuria toks bendrasis balsavimo biuletenis buvo gautas iš KU. Tuo atveju, jeigu bendrasis balsavimo biuletenis buvo siunčiamas keliomis priemonėmis, narys, siekdamas atsiųsti užpildytą bendrąjį balsavimo biuletenį, turi teisę pasinaudoti ta ryšio priemone, kuri jo nuomone jam yra patogesnė. 

11. El. būdu (Tvarkos 7 b) ir c) punktuose nurodytu būdu) persiųstas bendrasis balsavimo biuletenis nario turi būti pasirašomas naudojantis kvalifikuotu elektroniniu parašu. Tinkamai pasirašyta priemone yra laikoma mobilusis el. parašas, VĮ Registrų centras išduotas el. parašas, bei Smart-ID paskyra, kurioje yra pažymėta, kad ja suteikiamas el. parašas yra kvalifikuotas. Pažymima, kad bendrieji balsavimo biuleteniai, kurie yra pasirašyti naudojantis kitomis platformomis, ar uždedant parašo faksimilę yra laikomi netinkamomis pasirašymo priemonėmis. 
Balsų skaičiavimas
12. El. priemonėmis persiųsti bendrieji balsavimo biuleteniai yra saugomi KU SharePoint platformoje, suteikiant prieigą prie jų tik tiems asmenims, kurie yra atsakingi už Susirinkimo organizavimą. El. priemonėmis KU gauti bendrieji balsavimo biuleteniai, kurie yra tinkamai užpildyti ir pasirašyti, turi būti atspausdinami ir įmetami į balsavimo dėžę. 
13. Registruotu paštu gauti, arba į KU pristatyti bendrieji balsavimo biuleteniai yra saugomi specialiose balsavimo dėžėse Balsadėžė prieš pirmąjį susirinkimą atidaroma tik tuo atveju, jei bendrųjų balsavimo biuletenių išdavimo registre yra užsiregistravę daugiau nei 50 proc. 
14. Visi gauti bendrieji balsavimo biuleteniai, neatsižvelgiant į jų gavimo būdą, prieš juos įdedant į balsavimo dėžę ar patalpinant KU Sharepoint platformoje, turi būti pažymimi bendrųjų balsavimo biuletenių registre, pažymint, kokiu būdu dokumentas buvo gautas. Rasti balsavimo biuleteniai, kurie nepriklauso KU nariams, registruojami atskirame sąraše ir dedami į atskirą voką, o gauti el. priemonėmis – į atskirą katalogą KU Sharepoint platformoje.
15. Balsavimo biuletenių rezultatus turi teisę skaičiuoti ir skelbti balsų skaičiavimo komisija, kurią Susirinkimo metu išrenka Susirinkime dalyvaujantys nariai. Balsų skaičiavimo komisija suskaičiuotus balsus užfiksuoja protokole arba paskelbia kiekvienu klausimu atskirai po to, kai suskaičiuojami Susirinkime kitais būdais dalyvavusių narių balsai. Jeigu visi KU Susirinkime dalyvaujantys (balsuojantys) KU nariai (jų įgaliotiniai) balsavo raštu, balsus skaičiuoja KU administracijos vadovas, vienas KU darbuotojas ir KU Valdybos narys. Protokolą, vadovaujantis LR kredito unijų įstatymo nuostatomis, pagal gautus balsus surašo ir pasirašo administracijos vadovas, o taip pat balsus skaičiavęs KU darbuotojas ir KU Valdybos narys. 
16. Išankstinis balsavimas baigiamas Susirinkimą vedančiam asmeniui, paskelbus Susirinkimo pradžią. Tuo pačiu baigiama dalyvių registracija. Jeigu visi KU Susirinkime dalyvaujantys (balsuojantys) KU nariai (jų įgaliotiniai) balsavo raštu, dalyvių registracija ir išankstinis balsavimas baigiamas tuo laiku, kurį turėjo prasidėti Susirinkimas ir kuris buvo viešai skelbtas KU nariams. 
17. Susirinkime dalyvaujantis narys gali atsiimti savo bendrąjį balsavimo biuletenį iš darbuotojų, registruojančių susirinkimo dalyvius, ar balsų skaičiavimo komisijos pasirašytinai biuletenių registravimo lape ties savo pavarde (parašas ir „atsiimta“ ).
18. Iš anksto raštu balsavusių Kredito unijos narių bendrieji balsavimo biuleteniai pridedami prie susirinkimo protokolo ir yra neatskiriama Susirinkimo protokolo dalis. Susirinkimo protokolai kartu su priedais saugomi ne trumpiau kaip 10 metų. 
1 priedas

BENDRŲJŲ BALSAVIMO BIULETENIŲ IŠDAVIMO REGISTRAS

	Eil. Nr.
	Balsavimo biuletenio išdavimo data
	Balsavimo biuletenio numeris
	Nario, kuriam išduotas balsavimo biuletenis vardas ir pavardė
	Nario, kuriam išduotas balsavimo biuletenis parašas, arba balsavimo biuletenio pateikimo būdas

